ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Σεπτεμβρίου 1992 περί των όρων υγείας των ζώων και της κτηνιατρικής πιστοποίησης για την εισαγωγή κατοικιδίων ζώων του βοείου και του χοιρείου είδους από την Ισλανδία (92/463/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 για τα υγειονομικα προβλήματα και τα υγειονομικά μέτρα κατά των εισαγωγή ζώων του βοείου, χοιρείου και αιγείου είδους και νωπών κρεάτων ή προϊόντων με βάση το κρέας προέλευσης τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 3763/91 (2), και ιδίως τα άρθρα 8 και 11,

Εκτιμώντας:

ότι τα κράτη μέλη επιτρέπουν τις εισαγωγές κατοικιδίων βοοειδών και χοίρων σύμφωνα με τις διατάξεις της οδηγίας 91/496/ΕΟΚ του Συμβουλίου (3), που καθόρισε τις βασικές αρχές σχετικά με την οργάνωση των κτηνιατρικών ελέγχων των ζώων προελεύσεων τρίτων χωρών που εισάγονται στην Κοινότητα-

ότι η γειτνίαση της Ισλανδίας με την Κοινότητα έχει επιπτώσεις στο εμπόριο των ζώντων ζώων.

ότι, μετά τη διεξαγωγή των κτηνιατρικών αποστολών της Κοινότητας, φαίνεται πως η υγειονομική κατάσταση των ζώων στην Ισλανδία ελέγχεται από κτηνιατρικές υπηρεσίες οι οποίες, παρόλο που βρίσκονται υπό αναδιοργάνωση, μπορούν εντούτοις να προσφέρουν ικανοποιητικές εγγυήσεις όσον αφορά τις ασθένειες που είναι δυνατόν να μεταδοθούν μέσω της εισαγωγής κατοικιδίων ζώων βοείου ή χοιρείου είδους-

ότι οι αρμόδιες κτηνιατρικές αρχές της Ισλανδίας βεβαίωσαν ότι η Ισλανδία είναι, κατά τους τελευταίους 24 μήνες απαλλαγμένη από τον αφθώδη πυρετό και κατά τους τελευταίους δώδεκα μήνες απαλλαγμένη από πανώλη, μεταδοτική πλευροπνευμονία των βοοειδών, σπογγώδη εγκεφαλοπάθεια των βοοειδών, φυσαλιδώδη στοματίτιδα, κυανή γλώσσα, κλασική πανώλη των χοίρων, αφρικανική πανώλη, λοιμώδη παράλυση των χοιροειδών (νόσο του Teschen), φυσαλιδώδη νόσο των χοίρων, φυσαλιδώδες εξάνθημα και "αναπαραγωγικό και αναπνευστικό σύνδρομο των χοίρων" και ότι δεν έχουν πραγματοποιηθεί εμβολιασμοί για καμία από αυτές τις ασθένειες, εκτός από τον αυθώδη πυρετό κατά τους τελευταίους δώδεκα μήνες.

ότι οι αρμόδιες κτηνιατρικές αρχές της Ισλανδίας έχουν αναλάβει να κοινοποιήσουν στην Επιτροπή των Ευρωπαϊκών Κοινοτήτων και στα κράτη μέλη, με τηλετυπικό σήμα ή τηλεφωτοαντίγραφο, εντός 24 ωρών, τη διαπίστωση κρούσματος οιασδήποτε από τις προαναφερόμενες ασθένειες ή την απόφαση για προσφυγή σε εμβολιασμό κατά των ασθενειών αυτών ή, εντός εύλογης προθεσμίας, κάθε προτεινόμενη μεταβολή ως προς τους ισλανδικούς κανόνες εισαγωγής βοοειδών και χοίρων καθώς και του σπέρματος ή των εμβρύων των ζώων αυτών-

ότι η φυματίωση και βρουκέλλωση των βοοειδών έχουν εξαληφθεί στην Ισλανδία- ότι δεν επιτρέπεται εμβολιασμός κατά της βρουκέλλωσης βοοειδών και ότι τα μέτρα που έχουν λάβει οι αρμόδιες αρχές της Ισλανδίας για την πρόληψη της επανεμφάνισης των ασθενειών αυτών επαρκούν για να εξισωθούν οι νορβηγικές αγέλες, εκτός από αυτές που υπόκεινται σε επίσημο περιορισμό, με τις αγέλες στην Κοινότητα που θεωρούνται ως επίσημα απαλλαγμένες από φυματίωση ή επίσημα απαλλαγμένες από βρουκέλλωση-

ότι οι αρμόδιες κτηνιατρικές αρχές της Ισλανδίας έχουν αναλάβει τη δέσμευση να ελέγχουν επίσημα την έκδοση των πιστοποιητικών που απαιτούνται σύμφωνα με την παρούσα απόφαση και να εξασφαλίζουν ότι όλα τα σχετικά δικαιολογητικά και οι δηλώσεις, στα οποία ενδεχομένως έχει βασισθεί η πιστοποίηση εξαγωγής, θα παραμένουν στον επίσημο φάκελο τουλάχιστον επί δώδεκα μήνες μετά την αποστολή των ζώων στα οποία αναφέρονται-

ότι οι αρμόδιες κτηνιατρικές αρχές της Ισλανδίας έχουν αναλάβει τη δέσμευση να μην επιτρέπουν την έκδοση των πιστοποιητικών που περιγράφονται στα παραρτήματα της παρούσας απόφασης για ζώα που έχουν εισαχθεί στη Νορβηγία, εκτός αν πρόκειται για ζώα που έχουν εισαχθεί σύμφωνα με κτηνιατρικούς όρους εξίσου αυστηρούς με τις σχετικές απαιτήσεις της οδηγίας 72/462/ΕΟΚ, συμπεριλαμβανομένων των ενδεχομένων σχετικών αποφάσεων.

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την επιφύλαξη των παραγράφων 2 και 4, τα κράτη μέλη επιτρέπουν την εισαγωγή από την Ισλανδία των ακόλουθων ζώων:

α) κατοικίδια βοοειδή αναπαραγωγής ή απόδοσης που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Α και τα οποία πρέπει να συνοδεύονται από το εν λόγω πιστοποιητικό-

β) κατοικίδια βοοειδή προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Β και τα οποία πρέπει να συνοδεύονται από το εν λόγω πιστοποιητικό-

γ) κατοικίδια ζώα του χοιρείου είδους για αναπαραγωγή ή απόδοση που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Γ και τα οποία πρέπει να συνοδεύονται από το εν λόγω πιστοποιητικό-

δ) κατοικίδια χοιρείου είδους προς σφαγή που ανταποκρίνονται στις απαιτήσεις που ορίζονται στο υγειονομικό πιστοποιητικό, όπως εμφαίνεται στο παράρτημα Δ και τα οποία πρέπει να συνοδεύονται από το εν λόγω πιστοποιητικό.

2. Τα κράτη μέλη επιτρέπουν την εισαγωγή από την Ισλανδία των κατοικιδίων ζώων του βοείου ή χοιρείου είδους που αναφέρονται στην παράγραφο 1 και που έχουν εισαχθεί από την Ισλανδία μόνο εάν τα ζώα αυτά εισάγονται από χώρες της Κοινότητας ή από τρίτη χώρα, που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου (4), στο βαθμό που αφορά κατοικίδια ζώα αυτού του είδους, και εφόσον η εισαγωγή έχει πραγματοποιηθεί σύμφωνα με κτηνιατρικούς όρους εξίσου αυστηρούς με τις απαιτήσεις του κεφαλαίου ΙΙ της οδηγίας 72/462/ΕΟΚ, καθώς και κάθε σχετική μεταγενέστερη απόφαση.

3. Τα κράτη μέλη απαιτούν τα ζώα που έχουν υποβληθεί σε δοκιμασίες κατ' εφαρμογή της παρούσας απόφασης να είναι διαρκώς απομονωμένα, υπό συνθήκες που εγκρίνει επίσημους κτηνίατρος της Ισλανδίας, από όλα τα δίχηλα ζώα που δεν προορίζονται για εξαγωγή ή που δεν έχουν ισότιμο υγειονομικό καθεστώς με τέτοια ζώα από τη στιγμή της πρώτης δοκιμασίας του είδους αυτού έως τη στιγμή της φόρτωσης.

4. Τα κράτη μέλη επιτρέπουν την εισαγωγή στο έδαφός τους από την Ισλανδία βοοειδών μόνο εφόσον τα ζώα αυτά:

α) προέρχονται από αγέλες, για τις οποίες οι κτηνιατρικές αρχές της Ισλανδίας έχουν δηλώσει ότι είναι απαλλαγμένες από την ενζωοτική λεύκωση των βοοειδών όπως ορίζεται στο παράρτημα Ε της παρούσας απόφασης και έχουν υποβληθεί, εντος 30 ημερών πριν από την εξαγωγή και παρουσίασαν αρνητικό αποτέλεσμα, σε ατομική δοκιμασία για ενζωοτική λεύκωση των βοοειδών η οποία πραγματοποιείται σύμφωνα με το πρωτόκολλο του παραρτήματος Ι της απόφασης 91/189/ΕΟΚ της Επιτροπής (5)

ή

β) προορίζονται για παραγωγή κρέατος, δεν είναι ηλικίας μεγαλύτερης των 30 μηνών, προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών και στις οποίες δεν έχει παρουσιασθεί κανένα στοιχείο για την παρουσία της ασθένειας αυτής επί τουλάχιστον δύο χρόνια και φέρουν μόνιμη σήμανση όπως περιγράφεται στο παράρτημα ΣΤ της παρούσας απόφασης

ή

γ) προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών, αποστέλλονται αμέσως σε σφαγεία και σφάζονται εντός τριών εργασίμων ημερών από την άφιξή τους.

Στην περίπτωση των ζώων που αναφέρονται ανωτέρω στα στοιχεία β) και γ), τα κράτη μέλη εξασφαλίζουν, με έλεγχο, ότι τα ζώα αναγνωρίζονται ευκρινώς, βρίσκονται υπό επιτήρηση μέχρι τη σφαγή και λαμβάνουν όλα τα μέτρα για την πρόληψη μόλυνσης των γηγενών αγελών.

5. Τα κράτη μέλη δεν επιτρέπουν την εισαγωγή κατοικιδίων ζώων του βοείου ή χοιρείου είδους εκτός αυτών που αναφέρονται στο παρόν άρθρο.

Άρθρο 2

Εν αναμονή της έναρξης ισχύος των κοινοτικών μέτρων για την εξάλειψη, πρόληψη ή έλεγχο μιας μεταδοτικής ή μολυσματικής ασθένειας των βοοειδών ή των χοιροειδών εκτός από τη λύσσα, τη φυματίωση, τη βρουκέλλωση, τον αφθώδη πυρετό, τον άνθρακα, την πανώλη, τη μεταδοτική πλευροπνευμονία των βοοειδών, τη λοιμώδη παράλυση των χοιροειδών (νόσος Teschen), την κλασική πανώλη των χοίρων, την αφρικανική πανώλη των χοίρων ή τη φυσαλιδώδη νόσο των χοίρων, τα κράτη μέλη μπορούν να εφαρμόζουν, ως προς τα ζώα που εισάγονται από την Ισλανδία, πρόσθετα υγειονομικά μέτρα όπως αυτά που εφαρμόζουν για άλλα ζώα στα πλαίσια εθνικού προγράμματος, που υποβάλλεται και εγκρίνεται από την Επιτροπή, για την εξάλειψη, πρόληψη ή έλεγχο τέτοιας ασθένειας.

Ως προσωρινό μέτρο μέχρι τις 31 Δεκεμβρίου 1992, τα κράτη μέλη μπορούν να εφαρμόζουν το παρόν άρθρο όσον αφορά τα εθνικά προγράμματα που έχουν υποβληθεί αλλά δεν έχουν ακόμη εγκρίθει από την Επιτροπή, αλλά, στην περίπτωση αυτή, πρέπει να προσκομίσουν αμέσως στην Επιτροπή και στα άλλα κράτη μέλη πληροφορίες για τις σχετικές υγειονομικές συνθήκες.

Άρθρο 3

1. Τα κράτη μέλη εισαγουν στο έδαφός τους βοοειδή ή χοιροειδή από την Ισλανδία υπό τον όρο ότι τα ζώα που πρόκειται να εισαχθούν δεν έχουν εμβολιασθεί κατά του αφθώδους πυρετού.

2. Τα κράτη μέλη εισάγουν στο έδαφός τους χοίρους από την Ισλανδία εφόσον παρέχεται εγγύηση ότι δεν έχουν εμβολιασθεί κατά της κλασικής πανώλης των χοίρων και, στην περίπτωση των χοίρων που προορίζονται για αναπαραγωγή ή απόδοση, εγγύηση ότι παρουσίασαν αρνητικό αποτέλεσμα στη δοκιμασία ανίχνευσης αντισωμάτων της πανώλης των χοίρων.

Άρθρο 4

Η παρούσα απόφαση εφαρμόζεται 30 ημέρες μετά την κοινοποίησή της στα κράτη μέλη.

Άρθρο 5

Η παρούσα απόφαση απευθύνεται στα κράτη μέλη.

Βρυξέλλες, 2 Σεπτεμβρίου 1992.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.(2) ΕΕ αριθ. L 356 της 24. 12. 1991, σ. 1.(3) ΕΕ αριθ. L 268 της 24. 9. 1991, σ. 56.(4) ΕΕ αριθ. L 146 της 14. 6. 1979, σ. 15.(5) ΕΕ αριθ. L 96 της 17. 4. 1991, σ. 1.

ΠΑΡΑΡΤΗΜΑ Α

ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ για κατοικίδια βοοειδή αναπαραγωγής ή απόδοσης που προορίζονται να αποσταλούν στην Ευρωπαϊκή Οικονομική Κοινότητα (Το παρόν πιστοποιητικό πρέπει να συνοδεύει την αποστολή. Καλύπτει μόνο ζώα της ιδίας κατηγορίας - αναπαραγωγής ή απόδοσης - μεταφερόμενα στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό. Πρέπει να συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή)

Αριθ.: .

Χώρα εξαγωγής: Ισλανδία

Υπουργείο: .

Αρμόδια εκδούσα αρχή: .

Χώρα προορισμού: .

Σχετικό: .

(Ενδεχομένως)

Σχετικό του πιστοποιητικού προστασίας των ζώων: .

Ι. Αριθμός ζώων: .

(Ολογράφως)

ΙΙ. Τακτοποίηση των ζώων: Αριθμός

ζώων

Αγελάδες, ταύροι, βόδια,

δαμάλεις ή μόσχοι

Φυλή

Ηλικία

Επίσημες σημάνσεις, άλλες

σημάνσεις ή χαρακτηριστικά

(Αναφέρατε αριθμό και θέση)

III. Καταγωγή των ζώων

Όνομα και διεύθυνση της (των) εκμετάλλευσης (εων) καταγωγής:.

.

.

ΙΩ. Προορισμός των ζώων

Τα ζώα θα αποσταλούν

από: .

(Τόπος φόρτωσης)

στ .

(Τόπος προορισμού)

με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο: .

(Σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση)

Όνομα και διεύθυνση αποστολέα: .

.

Όνομα και διεύθυνση παραλήπτη: .

.

V. Υγειονομικές πληροφορίες

Ο υπογραφόμενος επίσημος κτηνίατρος βεβαιώνω:

1. Ότι η Ισλανδία κατά τους τελευταίους 24 μήνες είναι απαλλαγμένη από αφθώδη πυρετό και κατά τους τελευταίους δώδεκα μήνες από πανώλη, μεταδοτική πλευροπνευμονία των βοοειδών, φυσαλιδώδη στοματίτιδα και κυανή γλώσσα, ότι δεν έχουν πραγματοποιηθεί εμβολιασμοί για καμία από αυτές τις ασθένειες, εκτός από τον αφθώδη πυρετό, κατά την διάρκεια των τελευταίων δώδεκα μηνών και ότι από αυτήν την ημερομηνία απογορεύεται η εισαγωγή εμβολιασμένων ζώων κατά του αφθώδους πυρετού.

2. Ότι τα ζώα που περιγράφονται στο πιστοποιητικό αυτό πληρούν τους ακόλουθους όρους:

α) - έχουν γεννηθεί στο έδαφος της Ισλανδίας όπου και έχουν παραμείνει από τη γέννησή τους

ή

- ότι εισήχθησαν, πριν από τουλάχιστον έξι μήνες, από κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ του Συμβουλίου, σύμφωνα με κτηνιατρικούς όρους που είναι εξίσου αυστηροί με τις σχετικές απαιτήσεις της οδηγίας 72/462/ΕΟΚ, συμπεριλαμβανομένων και οιωνδήποτε συμπληρωματικών αποφάσεων-

(Διαγράψτε τις περιττές αναφορές)

β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας-

γ) δεν έχουν εμβολιασθεί κατά του αφθώδους πυρετού-

δ) προέρχονται από αγέλες οι οποίες δεν υπόκεινται σε περιορισμό δυνάμει της ισλανδικής νομοθεσίας για την εξάλειψη της φυματίωσης,

- ήταν αρνητικό το αποτέλεσμα της δοκιμασίας ενδοδερμικού φυματινισμού που διεξάχθηκε εντός της προθεσμίας των 30 ημερών-

(Να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των έξι εβδομάδων)

ε) προέρχονται από αγέλες οι οποίες δεν υπόκεινται σε περιορισμό δυνάμει της ισλανδικής νομοθεσίας για την εξάλειψη της βρουκέλλωσης,

- κατά την δοκιμασία οροσυγκόλλησης που διεξάχθηκε εντός της προθεσμίας 30 ημερών διαπιστώθηκε πληθυσμός βρουκέλλας χαμηλότερος των 30 IU/ml,

- δεν έχουν εμβολιασθεί κατά της βρουκέλλωσης-

(Να μην ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των δώδεκα μηνών ή για αρσενικά ευνουχισμένα ζώα κάθε ηλικίας)

στ) - προέρχονται από αγέλες για τις οποίες οι κτηνιατρικές αρχές της Ισλανδίας έχουν δηλώσει ότι είναι απαλλαγμένες από ενζωοτική λεύκωση των βοοειδών όπως ορίζεται στο παράρτημα Ε της απόφασης 92/463/ΕΟΚ και έχουν υποβληθεί, εντός της προθεσμίας των 30 ημερών και με αρνητικό αποτέλεσμα, σε ατομική δοκιμασία ενζωοτικής λεύκωσης των βοοειδών

ή

- προορίζονται για παραγωγή βοείου κρέατος, είναι ηλικίας κάτω των 30 μηνών, προέρχονται από αγέλες που περιλαμβάνονται στο εθνικό πρόγραμμα για την εξάλειψη της ενζωοτικής λεύκωσης των βοοειδών και για τις οποίες δεν υπάρχει καμία ένδειξη για την παρουσία της ασθένειας αυτής κατά τα τελευταία δύο χρόνια και φέρουν σύμβαση όπως ορίζεται στο παράρτημα ΣΤ της απόφασης 92/463/ΕΟΚ-

(Διαγράψτε ανάλογα με την κατηγορία ζώου στο οποίο αναφέρεται το παρόν πιστοποιητικό)

ζ) δεν παρουσιάζουν κλινικές ενδείξεις μαστίτιδας και από την ανάλυση (και δεύτερη ενδεχομένως ανάλυση) του γάλακτος που διεξήχθη εντός της προβλεπομένης προθεσμίας των 30 ημερών σύμφωνα με το παράρτημα Δ της οδηγίας 64/432/ΕΟΚ του Συμβουλίου, δεν διαπιστώθηκε χαρακτηριστική φλεγμονή ούτε συγκεκριμένος παθογόνος μικροοργανισμός ή, ειδικότερα κατά τη δεύτερη ανάλυση, η παρουσία αντιβιοτικού-

(Να συμπληρωθεί μόνο εφόσον το πιστοποιητικό εκδίδεται για γαλακτοφόρες αγελάδες)

η) δεν πρόκειτα για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών-

θ) παρέμειναν τις τελευταίες 30 ημέρες, ή από τη γέννησή τους εάν είναι νεώτερα των 30 ημερών, σε εκμετάλλευση ή σε εκμεταλλεύσεις που βρίσκονται στο κέντρο περιοχής, διαμέτρου 20 χιλιομέτρων, στην οποία, σύμφωνα με επίσημα στοιχεία των κτηνιατρικών αρχών της Ισλανδίας, δεν έχει διαπιστωθεί, κατά τις τελευταίες 30 ημέρες κρούσμα αφθώδους πυρετού-

ι) προέρχονται από εκμεταλλεύσεις στις οποίες δεν διαπιστώθηκαν κρούσματα:

- άνθρακα κατά τις τελευταίες 30 ημέρες,

- βρουκέλλωση κατά τους τελευταίους 12 μήνες,

- φυματίωση κατά τους τελευταίους 6 μήνες,

- λύσσας κατά τους τελευταίους 6 μήνες-

κ) υποβλήθηκαν με αρνητικό αποτέλεσμα στην (στις) εξής δοκιμασία(ες) και σύμφωνα με τις εξής εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 92/463/ΕΟΚ

.-

(Συμπληρώσατε ή διαγράψτε σύμφωνα με τις απαιτήσεις του κράτους μέλους εισαγωγής)

λ) ευρίσκοντο διαρκώς απομονωμένα, σύμφωνα με τις προϋποθέσεις που ενέκρινε επίσημος κτηνίατρος, από όλα τα δίχηλα ζώα που δεν προορίζονται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα από την ημερομηνία εφαρμογής της πρώτης από τις δοκιμασίες που αναφέρονται στο παρόν πιστοποιητικό-

μ) δεν χορηγήθηκαν στα προς εξαγωγή ζώα ουσίες για λόγους πάχυνσης-

ν) αποκτήθηκαν:

- από εκμετάλλευση

ή

- από .

(Όνομα της αγοράς)

αγορά που είναι επίσημα εγκεκριμένη, υπό όρους τουλάχιστον εξίσου αυστηρούς με αυτούς του παραρτήματος ΙΙ της απόφασης 91/189/ΕΟΚ για την εξαγωγή ζώων αναπαραγωγής ή απόδοσης προς την Ευρωπαϊκή Κοινότητα,

- και συγκεντρώθηκαν .

(ΦΑ-.6>Ονομα σημείου συγκέητρωσης)

και μέχρι να αποσταλούν στην επικράτεια της Ευρωπαϊκής Κοινότητας δεν ήρθαν σε επαφή με δίχηλα εκτός των βοοειδών ή των χοίρων που πληρούν τις απαιτήσεις της απόφασης 92/463/ΕΟΚ και δεν βρέθηκαν σε κανένα άλλο χώρο εκτός από τον χώρο που βρίσκεται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των ισλανδικών κτηνιατρικών αρχών, δεν διαπιστώθηκαν κρούσματα αφθώδους πυρετού κατά τις τελευταίες 30 ημέρες-

(Διαγράψτε ό,τι αφορά την εκμετάλλευση, την αγορά ή το σημείο συγκέντρωσης. Να συμπληρωθεί ανάλογα με την περίπτωση)

ο) όλα τα μεταφορικά οχήματα και εμπορευματοκιβώτια στα οποία φορτώθηκαν είναι σύμφωνα με τις διεθνείς προδιαγραφές για τη μεταφορά ζώντων ζώων, είχαν προγηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι, ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.

VI. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, εκτός εάν υποδεικνύεται διαφορετικά, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ. Όλα τα σημεία φόρτωσης από τα οποία τα ζώα έχουν περάσει είναι σύμφωνα με τις προδιαγραφές που ορίζονται στο παράρτημα ΙΙ της ιδίας απόφασης.

VII. Το παρόν πιστοποιητικό ισχύει για δέκα ημέρες από την ημερομηνία φόρτωσης.

.

στις .

.(Υπογραφή του επίσημου κτηνίατρου, ο οποίος πρέπει να είναι κτηνίατρος που απασχολείται πλήρως στο κράτος της Ισλανδίας)

(σφραγίδα)

.

(Ονοματεπώνυμο με κεφαλαία στοιχεία, τυπικά προσόντα και τίτλοι)

ΠΑΡΑΡΤΗΜΑ Β

ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ για κατοικίδια βοοειδή προς σφαγή που προορίζονται να αποσταλούν στην Ευρωπαϊκή Οικονομική Κοινότητα (Το παρόν πιστοποιητικό πρέπει να συνοδεύει την αποστολή. Καλύπτει μόνο ζώα που μεταφέρονται στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό, τα οποία με την άφιξη στο κράτος μέλος προορισμού οδηγούνται αμέσως και απευθείας σε σφαγείο και τα οποία πρόκειται να σφαγούν το αργότερο εντός τριών εργασίμων ημερών από την ημερομηνία εισόδου τους, σύμφωνα με το άρθρο 13 της οδηγίας 72/462/ΕΟΚ του Συμβουλίου. Πρέπει να συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή)

Αριθ.: .

Χώρα εξαγωγής: Ισλανδία

Υπουργείο: .

Αρμόδια εκδούσα αρχή: .

Χώρα προορισμού: .

Σχετικό: .

(Ενδεχομένως)

Σχετικό του πιστοποιητικού προστασίας των ζώων: .

Ι. Αριθμός ζώων: .

(Ολογράφως)

ΙΙ. Τακτοποίηση των ζώων: Αριθμός

ζώων

Αγελάδες, ταύροι, βόδια,

δαμάλεις ή μόσχοι

Φυλή

Ηλικία

Επίσημες σημάνσεις,

άλλες σημάνσεις ή

χαρακτηριστικά. (Αναφέρατε

αριθμό και θέση)

ΙΙΙ. Καταγωγή των ζώων

Όνομα και διεύθυνση της (των) εκμετάλλευσης(εων) καταγωγής: .

.

.

ΙV. Προορισμός των ζώων

Τα ζώα θα αποσταλούν

από: .

(Τόπος φόρτωσης)

στ .

(Τόπος προορισμού)

με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο: .

(Σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση)

Όνομα και διεύθυνση αποστολέα: .

.

Όνομα και διεύθυνση παραλήπτη: .

.

V. Υγειονομικές πληροφορίες

Ο κάτωθι υπογραφόμενος επίσημος κτηνίατρος βεβαιώνω:

1. Ότι η Ισλανδία είναι απαλλαγμένη, κατά τους τελευταίους 24 μήνες, από αφθώδη πυρετό και κατά τους τελευταίους δώδεκα μήνες από πανώλη, μεταδοτική πλευροπνευμονία των βοοειδών, φυσαλιδώδη στοματίτιδα, και κυανή γλώσσα, ότι δεν έχουν πραγματοποιηθεί εμβολιασμοί για καμία από αυτές τις ασθένειες, κατά τη διάρκεια των δώδεκα τελευταίων μηνών και ότι από αυτήν την ημερομηνία αυτή έχει απαγορευθεί η εισαγωγή εμβολιασμένων ζώων κατά του αφθώδους πυρετού.

2. Ότι τα ζώα που περιγράφονται στο παρόν πιστοποιητικό ανταποκρίνονται στις εξής προϋποθέσεις:

α) - γεννήθηκαν στο έδαφος της Ισλανδίας όπου έχουν παραμείνει από τη γέννησή τους,

- έχουν εισαχθεί, πριν από τουλάχιστον τρεις μήνες, από κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/452/ΕΟΚ, σύμφωνα με κτηνιατρικούς όρους που είναι τουλάχιστον όσο αυστηροί όσο και οι σχετικές προϋποθέσεις της οδηγίας 72/462/ΕΟΚ, συμπεριλαμβανομένων και οιωνδήποτε συμπληρωματικών αποφάσεων-

(Διαγράψτε τις περιττές αναφορές)

β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας-

γ) δεν έχουν εμβολιασθεί κατά του αφθώδους πυρετού-

δ) προέρχονται από αγέλες οι οποίες δεν υπόκεινται σε περιορισμό δυνάμει της ισλανδικής νομοθεσίας για την εξάλειψη της φυματίωσης,

- ήταν αρνητικό το αποτέλεσμα της δοκιμασίας ενδοδερμικού φυματινισμού που διεξάχθηκε εντός της προθεσμίας των 30 ημερών-

(Να μη ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των έξι εβδομάδων)

ε) προέρχονται από αγέλες οι οποίες δεν υπόκεινται σε περιορισμό δυνάμει της ισλανδικής νομοθεσίας για την εξάλειψη της βρουκέλλωσης,

- δεν έχουν εμβολιασθεί κατά της βρουκέλλωσης-

στ) προέρχονται από αγέλες οι οποίες περιλαμβάνονται σε εθνικό πρόγραμμα για την εξάλειψη της ενζωοτικής λεύκωσης των βοοειδών-

ζ) δεν πρόκειται για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών-

η) παρέμειναν τις τελευταίες 30 ημέρες ή από τη γέννησή τους εάν είναι νεώτερα των 30 ημερών, σε εκμετάλλευση ή εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών της Ισλανδίας, δεν έχει διαπιστωθεί, κατά τις τελευταίες 30 ημέρες κρούσμα αφθώδους πυρετού-

θ) προέρχονται από εκμεταλλεύσεις στις οποίες δεν έχουν παρουσιασθεί ενδείξεις άνθρακα κατά τις τελευταίες 30 ημέρες-

ι) έχουν υποβληθεί με αρνητικό αποτέλεσμα στην/στις κάτωθι δοκιμασία(ες) και σύμφωνα με τις κάτωθι εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 92/463/ΕΟΚ:

.-

(Συμπληρώσατε ή διαγράψτε σύμφωνα με τις απαιτήσεις του κράτους μέλους εισαγωγής)

κ) ευρίσκοντο διαρκώς απομονωμένα, σύμφωνα με προϋποθέσεις που ενέκρινε επίσημος κτηνίατρος, από όλα τα δίχηλα ζώα που δεν προορίζονται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα από την ημερομηνία εφαρμογής της πρώτης από τις δοκιμασίες που αναφέρονται στο παρόν πιστοποιητικό-

(Διαγράψτε εάν δεν ισχύει)

λ) δεν χορηγήθηκαν στα προς εξαγωγή ζώα ουσίες για λόγους πάχυνσης-

μ) - από εκμετάλλευση

ή

- από αγορά .

(Όνομα της αγοράς)

- αγορά που είναι επίσημα εγκεκριμένη, υπό όρους τουλάχιστον εξίσου αυστηρούς με αυτούς του παραρτήματος ΙΙ της απόφασης 91/189/ΕΟΚ για την εξαγωγή ζώων αναπαραγωγής ή απόδοσης προς την Ευρωπαϊκή Κοινότητα,

- και συγκεντρώθηκαν .

(Όνομα σημείου συγκέντρωσης)

και μέχρι να αποσταλούν στην επικράτεια της Ευρωπαϊκής Κοινότητας, δεν ήλθαν σε επαφή με δίχηλα εκτός των βοοειδών ή των χοίρων που πληρούν τις απαιτήσεις της απόφασης 92/463/ΕΟΚ και δεν βρέθηκαν σε κανένα άλλο χώρο εκτός από τον χώρο που βρίσκεται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των ισλανδικών κτηνιατρικών αρχών, δεν διαπιστώθηκαν κρούσματα αφθώδους πυρετού κατά τις τελευταίες 30 ημέρες-

(Διαγράψτε ό,τι αφορά την εκμετάλλευση, την αγορά ή το σημείο συγκέντρωσης. Να συμπληρωθεί ανάλογα με την περίπτωση)

ν) όλα τα μεταφορικά οχήματα και εμπορευματοκιβώτια στα οποία φορτώθηκαν σύμφωνα με τις διεθνείς προδιαγραφές για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι, ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.

VΙ. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, εκτός εάν υποδεικνύεται διαφορετικά, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ. Όλα τα σημεία φόρτωσης από τα οποία τα ζώα έχουν περάσει είναι σύμφωνα με τις προδιαγραφές που ορίζονται στο παράρτημα ΙΙ της ιδίας απόφασης.

VΙΙ. Το παρόν πιστοποιητικό ισχύει για δέκα ημέρες από την ημερομηνία φόρτωσης.

.

στις .

.(Υπογραφή του επίσημου κτηνίατρου, ο οποίος πρέπει να είναι κτηνίατρος που απασχολείται πλήρως στο κράτος της Ισλανδίας)

(σφραγίδα)

.

(Ονοματεπώνυμο με κεφαλαία στοιχεία, τυπικά προσόντα και τίτλοι)

ΠΑΡΑΡΤΗΜΑ Γ

ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ για κατοικίδια χοιροειδή αναπαραγωγής ή απόδοσης που προορίζονται να αποσταλούν στην Ευρωπαϊκή Οικονομική Κοινότητα (Το παρόν πιστοποιητικό πρέπει να συνοδεύει την αποστολή. Καλύπτει μόνο ζώα της ιδίας κατηγορίας (αναπαραγωγή/απόδοσης) μεταφερόμενα στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό. Πρέπει να συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή)

Αριθ.: .

Χώρα εξαγωγής: Ισλανδία

Υπουργείο: .

Αρμόδια εκδούσα αρχή: .

Χώρα προορισμού: .

Σχετικό: .

(Ενδεχομένως)

Σχετικό του πιστοποιητικού προστασίας των ζώων: .

Ι. Αριθμός ζώων: .

(Ολογράφως)

ΙΙ. Τακτοποίηση των ζώων: Αριθμός

ζώων

Φύλο

Φυλή

Ηλικία

Επίσημες σημάνσεις, άλλες

σημάνσεις ή χαρακτηριστικά

(Αναφέρατε αριθμό και θέση)

III. Καταγωγή των ζώων

Όνομα και διεύθυνση της (των) εκμετάλλευσης (εων) καταγωγής: .

.

.

ΙΩ. Προορισμός των ζώων

Τα ζώα θα αποσταλούν

από: .

(Τόπος φόρτωσης)

στ: .

(Τόπος προορισμού)

με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο: .

(Σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση)

Όνομα και διεύθυνση αποστολέα: .

.

Όνομα και διεύθυνση παραλήπτη: .

.

V. Υγειονομικές πληροφορίες

Ο κάτωθι υπογραφόμενος επίσημος κτηνίατρος βεβαιώνω:

1. Ότι η Ισλανδία είναι, κατά τους τελευταίους 24 μήνες, απαλλαγμένη από αφθώδη πυρετό και, κατά τους τελευταίους δώδεκα μήνες, απαλλαγμένη από φυσαλιδώδη στοματίτιδα, κλασική πανώλη των χοίρων, αφρικανική πανώλη των χοίρων, λοιμώδη παράλυση των χοιροειδών (νόσο του Teschen), φυσαλιδώδη νόσο των χοίρων και φυσαλιδώδες εξάνθημα, ότι δεν έχουν πραγματοποιηθεί εμβολιασμοί για καμία από αυτές τις ασθένειες, κατά την διάρκεια των τελευταίων δώδεκα μηνών και ότι απαγορεύεται η εισαγωγή εμβολιασθέντων ζώων κατά της κλασικής πανώλης των χοίρων.

2. Ότι τα ζώα που περιγράφονται στο παρόν πιστοποιητικό ανταποκρίνονται στις κάτωθι προϋποθέσεις:

α) - γεννήθηκαν στο έδαφος της Ισλανδίας όπου και έχουν παραμείνει από την γέννησή τους

ή

- ότι έχουν εισαχθεί, πριν από τουλάχιστον 6 μήνες, από κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ, σύμφωνα με τους κτηνιατρικούς όρους που είναι τουλάχιστον όσο αυστηρή όσο και οι σχετικές απαιτήσεις της οδηγίας 72/462/ΕΟΚ, συμπεριλαμβανομένων οιωνδήποτε συμπληρωματικών αποφάσεων-

(Διαγράψτε τις περιττές αναφορές)

β) εξετάσθηκαν σήμερα και διαπιστώθηκε καμία κλινική ένδειξη ασθένειας-

γ) δεν έχουν εμβολιασθεί κατά του αφθώδους πυρετού ή της κλασικής πανώλης των χοίρων,

- έχουν υποβληθεί κατά τις τελευταίες 30 ημέρες και παρουσίασαν αρνητικό αποτέλεσμα και στις δύο περιπτώσεις σε δοκιμασία για την ανίχνευση αντισωμάτων κλασικής πανώλης των χοίρων και σε δοκιμασία για την ανίχνευση αντισωμάτων φυσαλιδώδους νόσου των χοίρων-

δ) προέρχονται από αγέλες χοίρων που δεν υπόκεινται σε περιορισμό δυνάμει της ισλανδικής νομοθεσίας για την εξάλειψη της βρουκέλλωσης,

- έχουν υποβληθεί κατά τις τελευταίες 30 ημέρες σε δοκιμασία οροσυγκόλλησης που φανέρωσε πληθυσμό βρουκέλλας χαμηλότερο των 30 IU/ml, οροσυγκόλλησης καθώς και επαναληπτική δοκιμασία με αρνητικό αποτέλεσμα-

(Να μην ληφθεί υπόψη ό,τι αφορά τη δοκιμασία εάν το πιστοποιητικό εκδίδεται για ζώα ηλικίας κάτω των τεσσάρων μηνών)

ε) δεν πρόκειται για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών-

στ) παρέμειναν κατά τις τελευταίες 30 ημέρες, ή από την γέννηση τους εάν πρόκειται για ζώα ηλικίας κάτω 30 ημερών, σε εκμετάλλευση ή εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών της Ισλανδίας, δεν έχει διαπιστωθεί κατά τις τελευταίες 30 ημέρες, κρούσμα αφθώδους πυρετού, κλασικής πανώλης των χοίρων, αφρικανικής πανώλης των χοίρων, ή φυσαλιδώδους νόσου των χοίρων-

ζ) προέρχονται από εκμεταλλεύσεις στις οποίες δεν διαπιστώθηκαν κρούσματα:

- ανθρακα κατά τις τελευταίες 30 ημέρες,

- λύσσας κατά τους τελευταίους έξι μήνες-

η) έχουν υποβληθεί με αρνητικό αποτέλεσμα στην (στις) κάτωθι δοκιμασία(ες) και σύμφωνα με τις κάτωθι εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 92/463/ΕΟΚ-

.

(Συμπληρώσατε ή διαγράψτε σύμφωνα με τις απαιτήσεις του κράτους μέλους εισαγωγής)

θ) ευρίσκοντο διαρκώς απομονωμένα, υπό συνθήκες εγκεκριμένες από επίσημα αναγνωρισμένο κτηνίατρο, μακρυά από όλα τα δίχηλα ζώα που δεν αποτελούν μέρος της παρτίδας που προορίζεται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα, από την ημερομηνία εφαρμογής της πρώτης από τις δοκιμασίες που αναφέρονται στο παρόν πιστοποιητικό-

(Διαγράψτε εάν δεν ισχύει)

ι) δεν τους χορηγήθηκν ουσίες για λόγους πάχυνσης-

κ) αποκτήθηκαν:

- από εκμετάλλευση

ή

- από αγορά .

(Όνομα της αγοράς)

αγορά που είναι επίσημα εγκεκριμένη, υπό όρους τουλάχιστον εξίσου αυστηρούς με αυτούς του παραρτήματος ΙΙ της απόφασης 91/189/ΕΟΚ για την εξαγωγή ζώων αναπαραγωγής ή απόδοσης προς την Ευρωπαϊκή Κοινότητα,

- και συγκεντρώθηκαν .

(Όνομα σημείου συγκέτρωσης)

και, μέχρι να αποσταλούν στην επικράτεια της Ευρωπαϊκής Κοινότητας, δεν ήρθαν σε επαφή με δίχηλα ζώα εκτός βοοειδών ή χοίρων που πληρούν τς απαιτήσεις της απόφασης 92/463/ΕΟΚ και δεν βρέθηκαν σε κανένα άλλο χώρο εκτός από τον χώρο που βρίσκεται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των ισλανδικών κτηνιατρικών αρχών, δεν διαπιστώθηκαν κρούσματα αφθώδους πυρετού, κλασικής πανώλης των χοίρων, αφρικανικής πανώλης των χοίρων ή φυσαλιδώδους νόσου των χοίρων κατά τις τελευταίες 30 ημέρες-

(Διαγράψτε ό,τι αφορά την εκμετάλλευση, την αγορά ή το σημείο συγκέντρωσης. Να συμπληρωθεί ανάλογα με την περίπτωση)

λ) όλα τα μεταφορικά οχήματα και εμπορευματοκιβώτια στα οποία φορτώθηκαν είναι σύμφωνα με τις διεθνείς προδιαγραφές για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι, ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.

ΩΙ. Όλες οι δοκιμασίες που αναφέρονται στο παρόν πιστοποιητικό έχουν διεξαχθεί, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ. Όλοι οι τόποι φόρτωσης από τους οποίους διήλθαν τα ζώα είναι σύμφωνοι με τις προδιαγραφές που ορίζονται στο παράρτημα ΙΙ της ιδίας απόφασης.

VII. To παρόν πιστοποιητικό ισχύει για δέκα ημέρες από την ημερομηνία φόρτωσης.

.

στις .

.(Υπογραφή του επίσημου κτηνίατρου, ο οποίος πρέπει να ειναι κτηνίατρος που να απασχολείται πλήρως στο κράτος της Ισλανδίας)

(σφραγίδα)

.

(Ονοματεπώνυμο με κεφαλαία στοιχεία, τυπικά προσόντα και τίτλοι)

ΠΑΡΑΡΤΗΜΑ Δ

ΠΙΣΤΟΠΟΙΗΤΙΚΟ ΥΓΕΙΑΣ ΖΩΩΝ για κατοικίδια χοιροειδή προς σφαγή που προορίζονται να αποσταλούν στην Ευρωπαϊκή Οικονομική Κοινότητα (Το παρόν πιστοποιητικό πρέπει να συνοδεύει την αποστολή. Καλύπτει μόνο ζώα που μεταφέρονται στην ίδια σιδηροδρομική φορτηγάμαξα, φορτηγό αυτοκίνητο, αεροπλάνο ή πλοίο με τον ίδιο προορισμό, τα οποία με την άφιξη στο κράτος μέλος προορισμού οδηγούνται αμέσως και απευθείας σε σφαγείο και τα οποία πρόκειται να σφαγούν το αργότερο εντός τριών εργασίμων ημερών από την ημερομηνία εισόδου τους σύμφωνα με το άρθρο 13 της οδηγίας 72/462/ΕΟΚ. Πρέπει να συμπληρώνεται κατά την ημερομηνία φόρτωσης και όλες οι σχετικές προθεσμίες λήγουν κατά την ημερομηνία αυτή)

Αριθ.: .

Χώρα εξαγωγής: Ισλανδία

Υπουργείο: .

Αρμόδια εκδούσα αρχή: .

Χώρα προορισμού: .

Σχετικό: .

(Ενδεχομένως)

Σχετικό του πιστοποιητικού προστασίας των ζώων: .

Ι. Αριθμός ζώων: .

(Ολογράφως)

ΙΙ. Τακτοποίηση των ζώων: Αριθμός

ζώων

Χοίροι ή χοιρίδια

Επίσημες σημάνσεις, άλλες

σημάνσεις ή χαρακτηριστικά

(Αναφέρατε αριθμό και θέση)

III. Καταγωγή των ζώων

Όνομα και διεύθυνση της (των) εκμετάλλευσης(εων) καταγωγής: .

.

.

IV. Προορισμός των ζώων

Τα ζώα θα αποσταλούν

από: .

(Τόπος φόρτωσης)

στ: .

(Τόπος προορισμού)

με σιδηροδρομική φορτηγάμαξα/φορτηγό αυτοκίνητο/αεροπλάνο/πλοίο: .

(Σημειώσατε μέσο μεταφοράς και αριθμό κυκλοφορίας, αριθμό πτήσης ή όνομα, ανάλογα με την περίπτωση)

Όνομα και διεύθυνση αποστολέα: .

.

Όνομα και διεύθυνση παραλήπτη: .

.

V. Υγειονομικές πληροφορίες

Ο κάτωθι υπογραφόμενος επίσημος κτηνίατρος βεβαιώνω:

1. Ότι η Ισλανδία είναι, κατά τους τελευταίους 24 μήνες, απαλλαγμένη από αφθώδη πυρετό και, κατά τους τελευταίους δώδεκα μήνες, απαλλαγμένη από φυσαλιδώδη στοματίτιδα, κλασική πανώλη των χοίρων, αφρικανική πανώλη των χοίρων, λοιμώδη παράλυση των χοιροειδών (νόσο του Teschen), φυσαλιδώδη νόσο των χοίρων και φυσαλιδώδες εξάνθημα, ότι δεν έχουν πραγματοποιηθεί εμβολιασμοί για καμία από αυτές τις ασθένειες, κατά τους τελευταίους δώδεκα μήνες, και ότι απαγορεύεται η εισαγωγή εμβολιασθέντων ζώων κατά της κλασικής πανώλης των χοίρων.

2. Ότι τα ζώα που περιγράφονται στο παρόν πιστοποιητικό ανταποκρίνονται στις εξής προϋποθέσεις:

α) - γεννήθηκαν στο έδαφος της Ισλανδίας όπου και έχουν παραμείνει από τη γέννησή τους

ή

- έχουν εισαχθεί, πριν από τουλάχιστον τρεις μήνες, από κράτος μέλος της Ευρωπαϊκής Κοινότητας ή από τρίτη χώρα που περιλαμβάνεται στον κατάλογο που επισυνάπτεται στην απόφαση 79/542/ΕΟΚ, σύμφωνα με κτηνιατρικούς όρους που είναι τουλάχιστον τόσον αυστηροί όσο και οι σχετικές απαιτήσεις της οδηγίας 72/462/ΕΟΚ, συμπεριλαμβανομένων οιωνδήποτε συμπληρωματικών αποφάσεων-

(Διαγράψτε τις περιττές αναφορές)

β) εξετάσθηκαν σήμερα και δεν διαπιστώθηκε καμία κλινική ένδειξη ασθένειας-

γ) δεν έχουν εμβολιασθεί κατά του αφθώδους πυρετού ή της κλασικής πανώλης των χοίρων-

δ) δεν πρόκειται για ζώα που πρόκειται να θανατωθούν στο πλαίσιο εθνικού προγράμματος εξάλειψης μεταδοτικών ή μολυσματικών ασθενειών-

ε) παρέμειναν κατά τις τελευταίες 30 ημέρες, ή από την γέννησή τους εάν είναι νεώτερα των 30 ημερών, σε εκμετάλλευση ή εκμεταλλεύσεις που βρίσκονται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών της Ισλανδίας, δεν διαπιστώθηκαν κρούσματα αφθώδους πυρετού, κλασικής πανώλης των χοίρων, αφρικανικής πανώλης των χοίρων ή φυσαλιδώδους νόσου των χοίρων κατά τις τελευταίες 30 ημέρες-

στ) προέρχονται από εκμεταλλεύσεις στις οποίες δεν διαπιστώθηκαν κρούσματα άνθρακα κατά τις τελευταίες 30 ημέρες-

ζ) έχουν υποβληθεί και παρουσίασαν αρνητικό αποτέλεσμα στην/στις κάτωθι δοκιμασία(ες) και σύμφωνα με τις κάτωθι εγγυήσεις, όπως απαιτείται από το κράτος μέλος κατ' εφαρμογή του άρθρου 2 της απόφασης 92/463/ΕΟΚ

.

(Συμπληρώσατε ή διαγράψτε σύμφωνα με τις απαιτήσεις του κράτους μέλους εισαγωγής)

η) παρέμειναν διαρκώς απομονωμένα υπό συνθήκες εγκεκριμένες από επίσημα αναγνωρισμένα κτηνίατρο, μακρυά από όλα τα δίχηλα ζώα που δεν αποτελούν μέρος της παρτίδας που προορίζεται για εξαγωγή στην Κοινότητα ή σε χώρες που δεν έχουν ισότιμο υγειονομικό καθεστώς για τέτοια ζώα από την ημερομηνία εφαρμογής της πρώτης από τις δοκιμασίες που αναφέρονται στο παρόν πιστοποιητικό-

θ) δεν χορηγήθηκαν ουσίες για λόγους πάχυνσης-

ι) αποκτήθηκαν:

- από εκμετάλλευση

ή

- από αγορά .

(Όνομα της αγοράς)

αγορά που είναι επίσημα εγκεκριμένη, υπό όρους τουλάχιστον εξίσου αυστηρούς με αυτούς του παραρτήματος ΙΙ της απόφασης 91/189/ΕΟΚ για την εξαγωγή ζώων αναπαραγωγής ή απόδοσης προς την Ευρωπαϊκή Κοινότητα,

- και συγκεντρώθηκαν .

(Όνομα σημείου συγκέντρωσης)

και, μέχρι να αποσταλούν στην επκράτεια της Ευρωπαϊκής Κοινότητας, δεν ήρθαν σε επαφή με δίχηλα ζώα εκτός των βοοειδών ή των χοίρων που πληρούν τις απαιτήσεις της απόφασης 92/463/ΕΟΚ και δεν βρέθηκαν σε κανένα άλλο χώρο εκτός από τον χώρο που βρίσκεται στο κέντρο περιοχής διαμέτρου 20 χιλιομέτρων στην οποία, σύμφωνα με επίσημα στοιχεία των κτηνιατρικών αρχών της Ισλανδίας, δεν διαπιστώθηκαν κρούσματα αφθώδους πυρετού, κλασικής πανώλης των χοίρων, αφρικανικής πανώλης των χοίρων ή φυσαλιδώδους νόσου των χοίρων κατά τις τελευταίες 30 ημέρες-

(Διαγράψτε ό, τι αφορά την εκμετάλλευση, την αγορά ή το σημείο συγκέντρωσης. Να συμπληρωθεί ανάλογα με την περίπτωση)

κ) όλα τα μεταφορικά οχήματα και εμπορευματοκιβώτια στα οποία φορτώθηκαν είναι σύμφωνα με τα διεθνή πρότυπα για τη μεταφορά ζώντων ζώων, είχαν προηγουμένως καθαρισθεί και απολυμανθεί με επίσημα εγκεκριμένο απολυμαντικό και είχαν κατασκευασθεί έτσι, ώστε κόπρανα, ούρα, σκουπίδια ή σανός δεν μπορούν να χυθούν ή να πέσουν έξω από το όχημα κατά τη διάρκεια της μεταφοράς.

ΩΙ. Όλες οι δοκιμασίες που αναφέρονται στο παρόν πιστοποιητικό διεξάχθηκαν, σύμφωνα με τα πρωτόκολλα που ορίζονται στο παράρτημα Ι της απόφασης 91/189/ΕΟΚ. Όλοι οι τόποι φόρτωσης από τους οποίους διήλθαν τα ζώα είναι σύμφωνοι με τις προδιαγραφές που ορίζονται στο παράρτημα ΙΙ της ιδίας απόφασης.

VII. Το παρόν πιστοποιητικό ισχύει για δέκα ημέρες από την ημερομηνία φόρτωσης.

.

στις .

.(Υπογραφή του επίσημου κτηνίατρου, ο οποίος πρέπει να είναι κτηνίατρος που απασχολείται πλήρως από το κράτος της Ισλανδίας)

(σφραγίδα)

.

(Ονοματεπώνυμο με κεφαλαία στοιχεία, τυπικά προσόντα και τίτλοι)

ΠΑΡΑΡΤΗΜΑ Ε

ΑΓΕΛΕΣ ΚΑΙ ΠΕΡΙΦΕΡΕΙΕΣ ΑΠΑΛΛΑΓΜΕΝΕΣ ΕΝΖΩΟΤΙΚΗΣ ΛΕΥΚΩΣΗΣ ΤΩΝ ΒΟΟΕΙΔΩΝ 1. Μία αγέλη θεωρείται απαλλαγμένη ενζωοοτικής λεύκωσης των βοοειδών όταν:

α) ι) δεν υπάρχει καμία ένδειξη για την παρουσία της ενζωοτικής λεύκωσης των βοοειδών στην αγέλη επί τουλάχιστον δύο χρόνια,

και

ii) έχει υποβληθεί και παρουσίασε αρνητικό αποτέλεσμα σε δύο δοκιμασίες για αγέλες για τη διαπίστωση της ενζωοτικής λεύκωσης των βοοειδών σε διάστημα τουλάχιστον τεσσάρων και όχι πάνω από δώδεκα μήνες, ενώ κάθε δοκιμασία για την αγέλη αποτελείται από μία από τις ορολογικές δοκιμασίες που περιγράφονται στο παράρτημα Ι της απόφασης 91/189/ΕΟΚ που ισχύει για όλα τα βοοειδή στην αγέλη ηλικίας των 24 μηνών κατά την μερομηνία της δοκιμασίας-

β) η περιφέρεια στην οποία βρίσκεται θεωρείται περιφέρεια απαλλαγμένη ενζωοτικής λεύκωσης των βοοειδών, υπό τον όρο ότι το καθεστώς της αγέλης δεν έχει προς το παρόν ανασταλεί με βάση τους όρους του σημείου 5.

2. Μια περιφέρεια θεωρείται απαλλαγμένη ενζωοτικής λεύκωσης των βοοειδών όταν:

α) τουλάχιστον το 99,8 % των αγελών των βοοειδών έχει το καθεστώς "απαλλαγμένες ενζωοτικής λεύκωσης βοοειδών"-

β) ι) δεν υπάρχει καμία ένδειξη για την παρουσία της ενζωοτικής λεύκωσης των βοοειδών στην περιφέρεια για περίοδο τουλάχιστον τριών ετών

και

ιι) όλες οι αγέλες των βοοειδών στην περιφέρεια έχουν υποβληθεί σε τουλάχιστον μία από τις δοκιμασίες για αγέλες όπως περιγράφεται στο σημείο 1

και

iii) τουλάχιστον το 10 % των αγελών βοοειδών στην περιφέρεια, που έχει επιλεγεί τυχαία, έχει υποβληθεί και έχει παρουσιάσει αρνητικό αποτέλεσμα σε τουλάχιστον δύο δοκιμασίες για αγέλες όπως περιγράφεται στο σημείο 1.

3. Το καθεστώς μιας αγέλης διατηρείται απαλλαγμένο ενζωοτικής λεύκωσης των βοοειδών μέχρις ότου:

α) δεν υπάρχει καμία ένδειξη για την παρουσία ενζωοτικής λεύκωσης των βοοειδών στην αγέλη

και

β) όλα τα βοοειδή της αγέλης γεννήθηκαν σε αυτήν ή εισήχθησαν από αγέλες με καθεστώς "απαλλαγμένες ενζωοτικής λεύκωσης των βοοειδών"

και

γ) εντός τριών ετών από την ημερομηνία αναγνώρισης ως απαλλαγμένης της ενζωοτικής λεύκωσης των βοοειδών, και σε διαστήματα όχι μεγαλύτερα των τριών ετών έκτοτε, υποβάλλεται και παρουσίαζει αρνητικό αποτέλεσμα σε δοκιμασία για αγέλες όπως περιγράφεται στο σημείο 1.

4. Μια περιφέρεια διατηρεί το καθεστώς της ως απαλλαγμένη ενζωοτικής λεύκωσης των βοοειδών εφ' όσον:

α) ετησίως, μέρος των αγελών της περιφέρειας, που επιλέγεται τυχαία και αρκεί για να αποδείξει, με ποσοστό εμπιστοσύνης 99 %, ότι δεν έχει μολυνθεί με ενζωοτική λεύκωση των βοοειδών περισσότερο απ' το 0,2 % των αγελών, υποβάλλεται σε δοκιμασία για αγέλες όπως περιγράφεται στο σημείο 1

ή

β) ετησίως, μέρος από τις αγέλες της περιφέρειας, αρκετό για να περιλάβει τουλάχιστον το 20 % των βοοειδών της περιφέρειας ηλικίας άνω των 24 μηνών, υποβάλλεται και παρουσιάζει αρνητικό αποτέλεσμα σε δοκιμασία για αγέλες όπως περιγράφεται στο σημείο 1.

5. Το καθεστώς αγέλης "απαλλαγμένης ενζωοτικής λεύκωσης των βοοειδών" αναστέλλεται όταν:

α) οι όροι που περιγράφονται στο σημείο 3 παύουν να ισχύουν,

ή

β) ένα ή περισσότερα ζώα παρουσιάζουν θετικό αποτέλεσμα σε μία από τις ορολογικές δοκιμασίες που περιγράφονται στο παράρτημα Ι της απόφασης 91/189/ΕΟΚ.

6. Το καθεστώς περιφέρειας "απαλλαγμένης ενζωοτικής λεύκωσης των βοοειδών" αναστέλλεται όταν:

α) οι όροι που περιγράφονται στο σημείο 4 παύουν να ισχύουν,

ή

β) η ενζωοτική λεύκωση των βοοειδών εντοπίζεται και επιβεβαιώνεται σε τουλάχιστον 0,2 % των αγελών βοοειδών στην περιφέρεια.

7. Το καθεστώς αγέλης "απαλλαγμένης ενζωοτικής λεύκωσης των βοοειδών" επαναφέρεται όταν:

α) οιοδήποτε ζώο αναπαραγωγής και, εάν πρόκειται για αγελάδα, ο απόγονός της στην αγέλη αποσύρθηκε υπό την επιτήρηση των κτηνιατρικών αρχών για σφαγή, εκτός εάν η αρμόδια αρχή χορηγήσει παρέκκλιση της απαίτησης για απόσυρση του απογόνου αγελάδας αναπαραγωγής, εφόσον αποδεικνύεται ότι το(τα) ζώο(α) απομακρύνθηκε(αν) από την(τις) μητέρα(ες) του(τους) αμέσως μετά την γέννηση,

και

β) ι) εάν η αναστολή προκύπτει από θετική δοκιμασία σε ένα μόνο ζώο, η αγέλη έχει υποβληθεί και έχει παρουσιάσει αρνητικό αποτέλεσμα και τουλάχιστον τρεις μήνες μετά την απόσυρση που αναφέρεται στην παράγραφο 7 στοιχείο α) σε δοκιμασία για αγέλη όπως περιγράφεται στο σημείο 1

ή

ii) εάν η αναστολή προκύπτει από θετική δοκιμασία σε περισσότερα από ένα ζώα, η αγέλη έχει υποβληθεί σε δύο δοκιμασίες για αγέλη όπως περιγράφεται στο σημείο 1, η πρώτη πραγματοποιήθηκε τουλάχιστον τρεις μήνες μετά την απόσυρση που αναφέρεται στο σημείο 7 στοιχείο α) και η δεύτερη τουλάχιστον τέσσερις ή πάνω από δώδεκα μήνες μετά, και οι δοκιμασίες περιλαμβάνουν οιοδήποτε απόγονο αγελάδας αναπαραγωγής που παραμένει στην αγέλη με βάση την παρέκκλιση που αναφέρεται στο σημείο 7 στοιχείο α) χωρίς να λαμβάνεται υπόψη η ηλικία τους κατά την ημερομηνία της δοκιμασίας,

και

γ) έχει διεξαχθεί επιζωοτική έρευνα σε όλες τις αγέλες που έχουν επιζωοτική σχέση με τη μολυσμένη αγέλη.

8. Το καθεστώς περιφέρειας "απαλλαγμένης ενζωοτικής λεύκωσης των βοοειδών" επαναφέρεται όταν:

α) τουλάχιστον το 99,8 % των αγελών βοοειδών στην περιφέρεια έχει το καθεστώς "απαλλαγμένη ενζωοτικής λεύκωσης των βοοειδών"

και

β) τουλάχιστον το 20 % των αγελών βοοειδών στην περιφέρεια έχει υποβληθεί και έχει παρουσιάσει αρνητικό αποτέλεσμα σε δύο δοκιμασίες για αγέλες όπως περιγράφεται στο σημείο 1 σε διάστημα τουλάχιστον τεσσάρων και όχι περισσοτέρων των δώδεκα μηνών.

ΠΑΡΑΡΤΗΜΑ ΣΤ

Σήμα που τίθεται στα βοοειδή κατ' εφαρμογή του άρθρου 1 παράγραφος 4 στοιχείο β) Μόνιμο σήμα, με τις κάτωθι διαστάσεις τίθεται και είναι ορατό σε τουλάχιστον δύο μέρη των οπισθίων τεταρτημορίων κάθε ζώου με την τεχνική που αποκαλείται "ψυχρή σήμανση".